पाएं अपने शहर की ताज़ा ख़बरें और फ्री ई-पेपरडाउनलोड करें
बगैर अनुमति निजी अस्पताल व घर पर क्लीनिक चलाने के मामले में बुधवार कलेक्टर ने डॉक्टर के खिलाफ स्वास्थ्य संचालनालय के आयुक्त को रिपोर्ट भेजी है। इसमें उन्हें संविदा नियुक्ति से हटाने की कार्रवाई की मांग की है। डॉ. मुकेश चौहान कोरोना संक्रमित हैं। बावजूद बिना पीपीई किट पहने वे संक्रमितों का इलाज कर रहे थे। अंजड़ रोड पर निजी अस्पताल खोल लिया था। शिकायत पर मंगलवार रात अफसरों ने जांच की थी। अंजड़ रोड पर ओम सांईराम अस्पताल एंड डेयर केयर सेंटर में 7 संक्रमित व संदिग्ध मरीज भर्ती मिले थे।
राष्ट्रीय स्वास्थ्य मिशन द्वारा फरवरी 2020 में संविदा नियुक्ति की गई थी। डॉ. चौहान 17 फरवरी से संविदा पर जिला अस्पताल में नियुक्त है। आशाग्राम कोविड केयर सेंटर के नोडल अधिकारी बनाया था। दो स्टाफ नर्स भी थी, जो कार्रवाई के दौरान भाग गई। अस्पताल से बड़ी मात्रा में दवाईयां, मरीजों को दिए इलाज संबंधी दस्तावेज जब्त किए।
कलेक्टर शिवराजसिंह वर्मा द्वारा भेजी रिपोर्ट के अनुसार डॉ. चौहान ने पद का दुरुपयोग कर आपदा में आम जनता के जीवन को खतरे में डालकर संक्रमण फैलाने का काम किया है। अस्पताल की न कोई अनुमति ली गई। न ही इसका पंजीयन कराया गया। डॉ. चौहान ने बयान में यह जानकारी दी है। डे केयर सेंटर में 10 बेड और 12 आईवी स्टैंड लगे मिले थे।
चौहान ने होम क्वारंटाइन बताकर ली थी छुट्टी
डॉ. चौहान की कोरोना रिपोर्ट 24 अप्रैल को पॉजिटिव आई थी। इसके बाद से वे जिला अस्पताल से अनुपस्थित है। होम क्वारंटाइन बताकर अवकाश पर होना बताया था। लेकिन वे घर व अस्पताल में कोरोना मरीजों का इलाज कर रहे थे। जबकि उनके घर के बाहर होम क्वारंटाइन का पाेस्टर चस्पा किया गया था।
7 मई तक उन्हें होम क्वारंटाइन रहना था। बावजूद वे इलाज करते रहे। 56 वर्षीय डाॅ. चौहान ने बिना अनुमति के अंजड़ रोड पर ओम सांईराम अस्पताल एंड डे केयर सेंटर खोलकर कोरोना संक्रमितों का इलाज किया जा रहा था। अस्पताल का पंजीयन भी नहीं कराया गया।
डॉक्टर के ऑर्डर पर भेजी 50 हजार रु. की दवाईयां
जांच में पता चला मेसर्स सदगुरु सर्जिकल एंड मेडिकल एजेंसी भिलट मार्ग नवलपुरा से ओम सांईराम अस्पताल द्वारा 11 अप्रैल से 29 अप्रैल तक 39 हजार 730 रु. की दवाइयां खरीदी गई। मेडिकल एजेंसी संचालक विमल सोलंकी निवासी बोकराटा ने बयान में बताया कि उन्होंने ओम सांईराम अस्पताल एंड डे केयर सेंटर के लिए दवाइयां डॉ. चौहान व देवेंद्र गोस्वामी द्वारा फोन पर आर्डर देने के बाद उपलब्ध कराई गई। 11 अप्रैल से अब तक 50 हजार रुपए की दवाईयां डाॅ. चौहान के आर्डर पर अस्पताल पहुंचाई गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn